Fostul internaţional olandez al echipei Hertha Berlin, Jean-Paul Boetius, în vârstă de 29 de ani, a anunţat, după ce a învins un cancer testicular, că i-a apărut o nouă tumoră, informează L'Equipe.
Jucătorul a anunţat pe Instagram apariţia unei noi tumori.
În septembrie 2022, la două luni după ce Sébastien Haller a fost operat, Boetius a fost diagnosticat cu aceeaşi boală în timpul unui control urologic.
"Chiar dacă am învins o dată cancerul, acesta s-a răspândit la ganglionii limfatici", a spus fotbalistul.
Jucătorul, care a rămas fără club din iulie 2023 şi a jucat în perioada octombrie 2022 - 27 mai 2023, va urma acum un tratament de chimioterapie.